OzLabs/hebrew-wiki-articles huggingface dataset:
הטיהור 2: לשרוד את הלילה

הטיהור 2: לשרוד את הלילה (באנגלית: The Purge: Anarchy, בתרגום לעברית: הטיהור: אנרכיה) הוא סרט מותחן, פעולה ואימה אמריקאי משנת 2014 אותו כתב וביים ג'יימס דה מונקו, ובו מככבים פרנק גרילו וקיילי סנצז'. הטיהור 2 הוא סרט ההמשך של "הטיהור", אך עוסק בדמויות אחרות. לסרט נעשה המשך בשנת 2016, הטיהור 3: שנת בחירות. תקציב הפקת הסרט היה 9 מיליון דולר, והוא הכניס בקופות 110 מיליון דולר.

==תקציר העלילה==
=== רקע ===
כמו בסרט הקודם בסדרה, הסרט מתרחש לאחר שארצות הברית "נולדה מחדש" עם שיעורי פשע ואבטלה בשיאי שפל של כל הזמנים וזאת בשל המדיניות של הממשל הפדרלי, בהנהגת המפלגה הטוטליטרית "מפלגת האבות המייסדים החדשים של אמריקה" שהנהיגה אירוע שנתי בלילה שבין ה-21 במרץ ל-22 במרץ: במשך 12 שעות החושך, שנקראו "הטיהור", שירותים ממשלתיים כמו משטרה, בתי חולים ומכבי אש סגורים ולא נותנים שירות כמו כן, כל פעילות פלילית (כולל רצח, גנבה ואונס) מוכרזת כחוקית, מטרתו של "הטיהור" היא למנוע מהתושבים לעבור על החוק ביום-יום יש לאפשר להם לשחרר את כל הזעם והפראיות בפרק זמן מצומצם ("לשחרר את החיה"). ההרג הרב המאפיין את ליל הטיהור תורם גם לשליטה בגידול האוכלוסייה. לטענת המתנגדים למועד זה, הטיהור נועד כדי לאפשר לתושבים לרצוח את העניים שאין בידם האמצעים להגן על עצמם כדי שלא יהוו עוד עול על המדינה.

=== עלילה ===
ב־2023, כשנה לאחר הטיהור של 2022 שהוצג בסרט הקודם, זוג בשם שיין ולין נוסעים לבית אחותה של לין בלוס אנג'לס על מנת להעביר בו את ליל הטיהור. במהלך נסיעתם אוזל לזוג הדלק במכונית וכעת הם נמצאים תחת סכנה שכן עליהם למצוא במהירות מקום מסתור. בינתיים אל הרחובות יוצא ליאו בארנס, סמל משטרה אשר מעוניין לנקום את מותו של בנו. בנוסף, אם ובתה אשר נמצאות במנוס מפני כנופיית פורצים חמושים היטב אשר מנסים לתפוס אותם. חמשת האנשים נפגשים בליל הטיהור ומנסים לשרוד את הלילה.

==שחקנים ודמויות==

{| class="wikitable"
|-
! שם השחקן !! שם הדמות
|-
| פרנק גרילו || סמל ליאו ברנס
|-
| כרמן אג'וגו || אווה סאנצ'ס
|-
| זאק גילפורד || שיין
|-
| קיילי סנצ'ז || ליז
|-
| זואי סול || קיילי סאנצ'ס
|-
| ניקולאס גונזאלס
|קרלוס
|}

== מוזיקה ==
את המוזיקה לסרט כתב והלחין המוזיקאי של הסרט הראשון בסדרה, נייתן וייטהד.

==קישורים חיצוניים==
* 

* 
ביקורות
* 
* 

==הערות שוליים==

קטגוריה:סרטי 2014
קטגוריה:סרטי אימה מ-2014
קטגוריה:סרטי פעולה אמריקאיים
קטגוריה:סרטי אימה אמריקאיים
קטגוריה:סרטי מתח אמריקאיים
קטגוריה:סרטי מותחן אימה אמריקאיים
קטגוריה:סרטי אולפני יוניברסל
קטגוריה:סרטי מדע בדיוני
קטגוריה:סרטי בלאמהאוס הפקות
גואנחואטו

גואנחואטו (בספרדית: Guanajuato) היא בירת מדינת גואנחואטו במקסיקו.

העיר והמכרות הסמוכים לה הוכרו כאתר מורשת עולמית של אונסק"ו ב-1988.

המרכז ההיסטורי של גואנחואטו

==היסטוריה==
עוד לפני בואם של הספרדים לאזור במאה ה-16 הייתה במקום התיישבות ילידית, אשר תושביה עסקו בעיקר בכרייה. לאחר שהספרדים גילו באזור מרבצי זהב בשנות ה-40 של המאה ה-16 הם התחילו לבנות בו מבצרים. ב-1548 המשנה למלך ספרד במקסיקו אנטוניו דה מנדוסה הקים באזור באופן רשמי את המוצב הצבאי "ריאל דה מינס דה גואנחואטו". האזור סביב המוצב יושב במהירות, למרות התקפות ילידים עליו, ותוך זמן קצר הוקמה העיירה "סנטה פה ריאל דה מינס דה גואנחואטו".

ב-1679 המשנה למלך פאיו אנריקס דה ריברה הורה על שינוי שם העיר ל"סיודד דה סנטה פה דה ריאל דה מינס דה גואנחואטו". ב-1741 היא קיבלה את התואר "העיר האצילה והנאמנה של סנטה פה דה ריאל דה מינס דה גואנחואטו". במהלך הזמן העיר התעשרה מהמכרות באזורה, והיא הפכה להיות אחת הערים העשירות במקסיקו.

למרות עושרה של העיר, המעמדות הנמוכים נותרו עניים והעושר מהמכרות הגיע רק למעמדות הגבוהים. בסוף המאה ה-18 התושבים תקפו את הבניין בו הוחזק הונו של הכתר הספרדי מהכרייה כמחאה על המיסים הגבוהים, אחד האירועים המבשרים של מלחמת העצמאות של מקסיקו. המלחמה פרצה ב-1810 בעיירה דולורס (כיום דולורס אידלגו) בהנהגתו של מיגל אידלגו, בקרבת גואנחואטו. כעבור זמן קצר כוחותיו של אידלגו הגיעו אל גואנחואטו והצליחו לכבוש אותה לאחר הקרב הראשון במלחמה מול כוחות צבאיים של ספרד.

ב-1824, לאחר שהמלחמה הסתיימה ומקסיקו קיבלה את עצמאותה, נוצרה מדינת גואנחואטו כשהעיר גואנחואטו היא בירתה.

==חינוך==
בעיר פועלות מספר אוניברסיטאות, בהן אוניברסיטת גואנחואטו ואוניברסיטת סנטה פה.

==ערים תאומות==
* 
* 
* 
* 
* 
* 
* 
* 
* 
* 
* 

==קישורים חיצוניים==

* 
* [http://whc.unesco.org/en/list/482 העיר ההיסטורית של גואנחואטו והמכרות הסמוכים] באתר אונסק"ו 
* 

==הערות שוליים==

קטגוריה:מקסיקו: ערים
קטגוריה:מדינות מקסיקו: ערי בירה
קטגוריה:יישובים שהוקמו במאה ה-16
אוליבר קירך

אוליבר קירך (בגרמנית: Oliver Kirch; נולד ב-21 באוגוסט 1982 בזוסט, מערב גרמניה) הוא כדורגלן עבר גרמני ששיחק בעמדת הקשר האחורי.

== קריירה==
אוליבר קירך גדל במערב גרמניה בנורדריין-וסטפאליה בעיר זוסט ושיחק באקדמיות שהיו באזור שלו מגיל 10, ב-SUS לגדן, ב-SUS שטאטלוהן וב-SPVGG פרדן.
את הופעת הבוגרים הראשונה שלו עשה בקבוצת SC פרל.

בעונת 2002/2003 עבר לבורוסיה מנשנגלדבך, ופתח לראשונה בהרכב רק בעונה שלאחר מכן. לאחר 4 שנים עבר אוליבר קירך לארמיניה בילפלד. קירך כבש בהופעת הבכורה שלו בקבוצה. בסך הכל שיחק 71 משחקים במדי הקבוצה וכבש שבעה שערים.

בתחילת עונת 2010/2011 חתם על חוזה לשלוש שנים בקייזרסלאוטרן שם שיחק שנתיים בהן רשם 50 הופעות וכבש שער אחד מול הרטה ברלין.

קירך חתם בבורוסיה דורטמונד תמורת מיליון יורו על חוזה בן שנתיים עד 30 ביוני 2014. קירך נמנה עם סגל קבוצתו בגמר ליגת האלופות 2013, והבקיע את שערו הראשון בקבוצה מול באייר לברקוזן במחזור ה-32 בבונדסליגה במשחק שנגמר בתוצאה 2-2. בסיום עונת 2014 חתם קירך על חוזה לשנתיים נוספות במועדון.

ב-30 באוגוסט 2015 חתם בפאדרבורן 07 מהבונדסליגה השנייה. קירך ערך שבע הופעות בלבד בקבוצה, שנשרה בסיום העונה אל הליגה הגרמנית השלישית. בתום עונה זו פרש ממשחק פעיל.

==קישורים חיצוניים==

קטגוריה:קשרי כדורגל גרמנים
קטגוריה:כדורגלנים גרמנים
קטגוריה:כדורגלני בורוסיה מנשנגלדבך
קטגוריה:כדורגלני ארמיניה בילפלד
קטגוריה:כדורגלני פ.צ. קייזרסלאוטרן
קטגוריה:כדורגלני בורוסיה דורטמונד
קטגוריה:כדורגלני פאדרבורן 07
קטגוריה:גרמנים שנולדו ב-1982
Broke with Expensive Taste

Broke with Expensive Taste הוא אלבום הבכורה של הראפרית האמריקאית אזיליה בנקס. האלבום, שתוכנן לצאת לאור בשנת 2012 אך הוצאתו נדחתה מספר פעמים, יצא לאור ב-7 בנובמבר 2014.

האלבום תואר כאלבום האוס-ראפ ודאנס-פופ המשלב אלמנטים מסגנונות נוספים רבים, ביניהם פאנק, טראפ ורית'ם אנד בלוז. האלבום זכה לביקורות חיוביות לרוב בקרב מבקרי המוזיקה, שאף ציינו כי "השתלם לחכות לאלבום". להוצאת האלבום קדמו שלושה סינגלים: "Yung Rapunxel", "Heavy Metal and Reflective" ו-"Chasing Time", ולאחר הוצאתו יצא השיר "Ice Princess" כסינגל הרביעי והאחרון ממנו. האלבום הגיע למקום ה-30 במצעד האלבומים של ארצות הברית בילבורד 200, לאחר שמכר 11,165 עותקים בארבעת הימים הראשונים להוצאתו.

== רקע ==
בנקס החלה בעבודה על האלבום יחד עם המפיק פול אפוורת' בשנת 2011, בתקופה בה היא עדיין לא הוחתמה תחת חברת תקליטים. שנה לאחר מכן, בינואר 2012, הוחתמה בנקס בחברות התקליטים אינטרסקופ רקורדס ופולידור רקורדס, דרכן תכננה להוציא את האלבום, ואף חודש לאחר חתימתה בחברות הודיעה בנקס כי האלבום יקרא Broke with Expensive Taste. שנה לאחר מכן סיימה בנקס את העבודה על האלבום, אך חברות התקליטים לא היו מרוצות מעבודתה של בנקס, בטענה כי אין להיטים באלבום. לשם כך הקליטה בנקס את השיר "Chasing Time", אך הדעות עדיין היו חלוקות, ובעקבות חוסר ההסכמה בין הצדדים סיימה בנקס את החוזה שלה ביולי 2014. עם עזיבתה הוחתמה בנקס בחברת התקליטים פרוספקט פארק, ושלוש שנים לאחר תחילת העבודה עליו, הוציאה בנקס את אלבום הבכורה שלה ב-7 בנובמבר 2014 ללא הודעה מוקדמת.

== סינגלים ==
* Yung Rapunxel - יצא לאור ב-16 באפריל 2013 כסינגל הראשון מהאלבום.
* ATM Jam - יצא לאור ב-30 באוגוסט 2013 כסינגל השני מהאלבום, אך עקב ביקורות שליליות שקיבל השיר ממעריציה החליטה בנקס להסיר את השיר מהאלבום. בשיר משתתף הזמר פארל ויליאמס.
* Heavy Metal and Reflective - יצא לאור כסינגל השני מהאלבום, לאחר ביטול הוצאתו של "ATM Jam", ב-27 ביולי 2014. הקליפ לשיר פורסם בערוץ היוטיוב של בנקס ב-6 באוגוסט.
* Chasing Time - יצא לאור כסינגל השלישי מהאלבום ב-22 בספטמבר 2014, מספר שעות לאחר שדלף לאינטרנט.
* Ice Princess - יצא לאור כסינגל הרביעי והאחרון מהאלבום ב-23 במרץ 2015.

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:אלבומי בכורה מ-2014
קטגוריה:אלבומי אזיליה בנקס
קטגוריה:אלבומים באנגלית
אנדראס סמאריס

אנדראס סמאריס (ביוונית: Ανδρέας Σάμαρης; נולד ב-13 ביוני 1989) הוא כדורגלן יווני המשחק בעמדת הקשר המרכזי בריו אבה מהפרמיירה ליגה הפורטוגלית.

==קריירה==
===מועדונים===
סמאריס שיחק מגיל צעיר במחלקת הנוער של הקבוצה מעיר הולדתו, וארדה. הוא החל את הקריירה המקצועית שלו ב-2006 בקבוצת פנצ'איקי. בתקופה בה שיחק בפנצ'איקי הופיע ב-37 משחקי ליגה, בהם כבש שלושה שערים. ב-11 בינואר 2010 סמאריס עבר לפאניוניוס. באוגוסט 2012 סמאריס חתם בקבוצת הפאר היוונית אולימפיאקוס. מיד לאחר חתימתו הושאל לעונה אחת לקבוצתו הקודמת, פאניוניוס. בשלוש וחצי עונות בפאניוניוס סמאריס הופיע ב-72 משחקים, בהם כבש שישה שערים.

לאחר עונת השאלה לפאניוניוס הוא סמאריס חזר לאולימפיאקוס. הוא כבש את שער הבכורה שלו בקבוצה ב-23 בנובמבר 2013, בניצחון 1–4 על פאנטראקיקוס.

ב-22 באוגוסט 2014 חתם בבנפיקה ליסבון תמורת 10 מיליון אירו.

ב-29 באוגוסט 2022 סמאריס חתם בריו אבה.

===נבחרת יוון===
סמאריס הופיע לראשונה בנבחרת יוון במשחק האחרון של יוון במוקדמות מונדיאל 2014, ששלח אותם למשחקי הפלייאוף נגד . הוא הופיע בשני משחקי הפלייאוף. בסופו של דבר הנבחרת עלתה למונדיאל 2014. סמאריס זומן על ידיד מאמן הנבחרת פרננדו סנטוש לסגל הנבחרת לטורניר. במשחק האחרון של יוון בשלב הבתים, נגד , סמאריס נכנס כמחליף בדקה ה-12 וכבש את השער הראשון של נבחרתו במשחק, ובכך סייע לה לעלות לראשונה בתולדותיה לשמינית גמר גביע העולם.

==תארים==
;אולימפיאקוס
* אליפות יוון: 
;בנפיקה ליסבון
* אליפות פורטוגל (4): , , , 
* גביע הליגה הפורטוגלית (2): , 
* הגביע הפורטוגלי: 
* הסופר קאפ הפורטוגלי (2): , 

==קישורים חיצוניים==

קטגוריה:כדורגלנים יוונים
קטגוריה:קשרי כדורגל יוונים
קטגוריה:כדורגלני פנצ'איקי
קטגוריה:כדורגלני פאניוניוס
קטגוריה:כדורגלני אולימפיאקוס
קטגוריה:כדורגלני בנפיקה ליסבון
קטגוריה:כדורגלני פורטונה סיטארד
קטגוריה:כדורגלני ריו אבה
קטגוריה:כדורגלני נבחרת יוון
קטגוריה:כדורגלני מונדיאל 2014
קטגוריה:יוונים שנולדו ב-1989
נוימינסטר

נוימינסטר (בגרמנית: Neumünster) היא עיר עצמאית (Kreisfreie Städte, עיר שאינה כפופה למחוז) במדינת שלזוויג-הולשטיין שבגרמניה.
== היסטוריה ==
האזכור הראשון לקיומו של הכפר שקדם לנוימינסטר, ויפנדורף (Wippendorf), הוא משנת 1217. תחנת הרכבת של נוימינסטר היא צומת רכבות חשוב המקשר שישה (בעבר שבעה) כיווני מסילה שונים, כולל הקווים החשובים של המבורג-אלטונה-קיל ושל נוימינסטר-פלנסבורג. ליד נוימינסטר, בעיירה אהנדורף (Ehndorf ), פועל משדר רדיו רב עוצמה המשדר בגלים בינוניים את שידורי תחנת הרדיו הציבורית Deutschlandfunk (DLF). המשדר קרוי "משדר אהנדורף" למרות שלעיתים הוא מכונה בטעות משדר נוימינסטר. נוימינסטר שוכנת על הנהר שוואלה (Schwale), ליד המרכז הגאוגרפי של שלזוויג-הולשטיין, במרחק של 35 ק"מ מדרום לעיר קיל, במרחק של 65 ק"מ מצפון להמבורג ובמרחק של 72 ק"מ מצפון לליבק. בקרבת העיר נמצא פארק אוקרוג (Naturpark Aukrug).

==ערים תאומות==
* 
* 
* 
* 
* 
* 

==קישורים חיצוניים==

* 

==הערות שוליים==

קטגוריה:שלזוויג-הולשטיין: ערים
קופה אמריקה 1997

קופה אמריקה 1997 (בספרדית: Copa América 1997) הוא טורניר הקופה אמריקה ה-38.

לטורניר זה הוזמנו שתי נבחרות שאינן מאמריקה הדרומית - נבחרת מקסיקו (צפון אמריקה) ונבחרת קוסטה ריקה (מרכז אמריקה).

==אצטדיונים==
{| class="wikitable"
|-
!עיר
!אצטדיון
!תכולה
|-
|לה פס||אצטדיון הרננדו סילס|| align="center" | 42.000
|-
||סנטה קרוס דה לה סיירה||אצטדיון רמון טאוויצ'י אגילרה|| align="center" | 30.500
|-
|קוצ'במבה||אצטדיון פליקס קפרילס|| align="center" | 28.000
|-
|אורורו||אצטדיון חסוס ברמודס|| align="center" | 32.000
|-
|סוקרה||האצטדיון האולימפי פטריה|| align="center" | 32.000
|}

==משחקי הטורניר==
===שלב הבתים===
====בית א'====

====בית ב'====

====בית ג'====

==== דירוג הנבחרות במקום השלישי ====

===שלב הגמר===

===משחק על המקום השלישי===

===הגמר===

===אלופה===

==מלכי השערים==

6 שערים
* לואיס הרננדס

5 שערים
* רונאלדו

3 שערים
* מרסלו גז'ארדו
* ארווין סאנצ'ס
* לאונרדו
* רומאריו

2 שערים
* חוליו ססאר בלדיביאסו
* מרקו אצ'ווארי
* ג'למינהה
* אדמונדו
* ניידר מורנטס
* אריאל גרציאני
* פול קומינגס
* מרטין הידלגו

==קישורים חיצוניים==

* [http://www.rsssf.com/tables/97safull.html קופה אמריקה 1997] ב-rsssf

קטגוריה:קופה אמריקה
קטגוריה:תחרויות כדורגל ב-1997
קטגוריה:בוליביה: כדורגל
קטגוריה:לה פאס: ספורט
נורדרשטדט

נורדרשטט (בגרמנית: Norderstedt) היא עיר במחוז זגברג שבמדינת שלזוויג-הולשטיין שבגרמניה. העיר היא חלק מהאזור המטרופוליטני של המבורג והיא העיר הרביעית בגודלה במדינת שלזוויג-הולשטיין.

נורדרשטט נוסדה ב-1 בינואר 1970 כמיזוג של העיירות פרידריכסגאבה (Friedrichsgabe), גרדשטט (Garstedt), גלאסהיטה (Glashütte) והארקסהידה (Harksheide).

==ערים תאומות==
* 
* 
* 
* 

==קישורים חיצוניים==

* 

==הערות שוליים==

קטגוריה:שלזוויג-הולשטיין: ערים
קטגוריה:יישובים שהוקמו ב-1970
עיר עצמאית (גרמניה)

עיר עצמאית (בגרמנית: kreisfreie Stadt, קְרַייסְפְרָיֶיה שְטַדְט) היא עיר שאינה כפופה מנהלית למחוז מסוים. 

שש עשרה מדינות גרמניה, מחולקות ל-402 מחוזות, שמתוכם 107 מוגדרים כמחוזות עירוניים (kreisfreie Stadt או Stadtkreis, שְטַדְטְקְרַייס). ערים אלו הן מחוז בפני עצמן, ומופיעים ברשימת המחוזות של גרמניה.

ברשימת הערים העצמאיות שלוש הערים להן מעמד רשמי של עיר-מדינה: ברלין, המבורג וברמן (ברמן עצמה מורכבת משתי ערים: ברמן וברמרהאפן).

העיר העצמאית הגדולה ביותר בגרמניה היא ברלין, והקטנה ביותר היא צווייבריקן שבריינלנד-פפאלץ. ב-107 הערים העצמאיות חיים כ-25 מיליון תושבים.

== ראו גם ==
* מדינות גרמניה
* מחוזות גרמניה

קטגוריה:גרמניה: חלוקה מנהלית
נואל ואיאדארס

נואל אדוארדו ואיאדארס בונייה (בספרדית: Noel Eduardo Valladares Bonilla; נולד ב-3 במאי 1977), הוא כדורגלן עבר הונדורי ששיחק בעמדת השוער בקבוצות מהונדורס ובנבחרת הונדורס.

==קריירה==
===מועדונים===
ואיאדארס שיחק בקבוצה המקומית ריאל קומאיאגואה. ב-1997 הוא ערך את הופעת הבכורה שלו ככדורגלן מקצועי בקבוצת מוטגואה. ב-2003, בהיותו שוער שלישי במוטגואה, הוא נכנס במשחק הדרבי עם אולימפיה כחלוץ. במשחק זה הוא כבש שער בנגיחה. בעקבות כך שיחק משחקים נוספים כחלוץ, ובסך הכול כבש שלושה שערים בתקופה זו. בשנת 2006 ואיאדארס עבר לאולימפיה, היריבה העירונית של קבוצתו הקודמת. שם שיחק עד שהודיע על פרישתו מכדורגל בדצמבר 2016.

===נבחרת הונדורס===
ואיאדארס שיחק עם נבחרת הונדורס באולימפיאדת סידני בשנת 2000. הוא שיחק כשוער וכחלוץ במשחקים הפאן-אמריקאיים בשנת 1999.

ואיאדארס ערך את הופעת הבכורה שלו במדי נבחרת הונדורס הבוגרת ביוני 2000 במשחק מול במסגרת מוקדמות מונדיאל 2002. הוא זומן לסגל הונדורס לקופה אמריקה 2001, כאשר הנבחרת הגיעה למקום השלישי, הישג השיא שלה בטורניר זה. הוא היה השוער הראשון של הנבחרת בקמפיין מוקדמות מונדיאל 2010, בו היא עלתה לגביע העולם בפעם השנייה בתולדותיה. בטורניר עצמו ואיאדארס שיחק בשלושת משחקי הנבחרת, כאשר במשחק מול הוא נבחר לשחקן המצטיין במשחק, לאחר ששמר על רשת נקייה במשחק זה. בגביע הזהב 2011 הגיעה הונדורס לשלב חצי הגמר. בטורניר זה זכה ואיאדארס בפרס כפפת הזהב, שניתן לשוער המצטיין בטורניר.

הונדורס הצליחה להעפיל למונדיאל 2014, לאחר שסיימה במקום השלישי בבית המוקדמות. בטורניר עצמו, ואיאדארס כבש שער עצמי בהפסד 0-3 ל.

==תארים==
===קבוצתיים===
;מוטגואה
* ליגת העל ההונדורסית (5) – (אפרטורה), (קלאוסורה), (אפרטורה), (קלאוסורה), (אפרטורה)
* הסופר קאפ ההונדורי (1) – 

;אולימפיה
* ליגת העל ההונדורסית (12) – (אפרטורה), (קלאוסורה), (קלאוסורה), (קלאוסורה), (קלאוסורה), (אפרטורה), (קלאוסורה), (אפרטורה), (קלאוסורה), (קלאוסורה), (קלאוסורה), (קלאוסורה)

;נבחרת הונדורס
* קופה סנטרואמריקאנה (1) – 

===אישיים===
* השוער המצטיין בגביע הזהב (1) – 2011
* איש המשחק בגביע העולם (1) – מונדיאל 2010, נגד 
* השוער הטוב ביותר בליגת העל ההונדורסית (3) – (קלאוסורה), (אפרטורה), (קלאוסורה)

==קישורים חיצוניים==

קטגוריה:כדורגלנים הונדורסים
קטגוריה:שוערי כדורגל
קטגוריה:כדורגלני מוטגואה
קטגוריה:כדורגלני אולימפיה
קטגוריה:כדורגלני נבחרת הונדורס
קטגוריה:כדורגלני גביע הזהב 1998
קטגוריה:כדורגלנים באולימפיאדת סידני (2000)
קטגוריה:כדורגלני קופה אמריקה 2001
קטגוריה:כדורגלני מונדיאל 2010
קטגוריה:כדורגלני גביע הזהב 2011
קטגוריה:כדורגלני מונדיאל 2014
קטגוריה:הונדורסים שנולדו ב-1977
קרלו קוסטלי

קרלו יאיר קוסטלי מולינה (בספרדית: Carlo Yaír Costly Molina; נולד ב-18 ביולי 1982), הוא כדורגלן הונדורסי המשחק בעמדת החלוץ במרתון.
 
==קריירה==
===מועדונים===
קוסטלי נולד בעיר סן פדרו סולה שבהונדורס. בגיל 14 הוא עבר למקסיקו סיטי וחי שם ב-11 השנים הבאות. הוא שיחק בקבוצות נוער מקסיקניות שונות לפני שחזר להונדורס. הוא התחיל את הקריירה המקצועית שלו בפלאטנסה ובשנת 2007 עבר לבלחטוב הפולנית. בינואר 2009 הוא הושאל לקבוצת הצ'מפיונשיפ ברמינגהאם סיטי עד לסיום עונת . בתקופתו בבלחטוב כבש 16 שערים ב-68 הופעות.

ב-24 בינואר 2010 קוסטלי נרכש על ידי וסלוי. לאחר תקופה קצרה בקבוצה הוא עבר לאטלס המקסיקנית. בשנת 2011 הושאל לקבוצת ה-MLS יוסטון דינמו. ב-2012 הוא עבר למועדון היווני וריה. ב-24 ביולי 2013 קוסטלי עבר לקבוצה הסינית גויז'ו ז'יצ'נג. ב-2 בינואר 2014 קוסטלי חזר להונדורס, לקבוצת ריאל אספניה. לאחר מונדיאל 2014 הוא חתם בקבוצת גזיאנטפספור הטורקית שם שיחק עונה אחת, בסיומה חזר לקבוצת נעוריו אולימפיה טגוסיגלפה.

===נבחרת הונדורס===
קוסטלי היה חלק משמעותי בהרכב הונדורס בטורנירי גביע הזהב בשנים 2009 ו-2011, כאשר סייע לנבחרת להגיע לחצי הגמר. הוא סייע לנבחרת להעפיל למונדיאל 2010, אך הוא לא שיחק בטורניר עצמו עקב פציעה.

קוסטלי הבקיע שבעה שערים ב-13 משחקים במוקדמות מונדיאל 2014, כולל שלושער נגד . בטורניר עצמו קוסטלי כבש במשחק מול את השער הראשון של נבחרתו בגביע העולם מאז מונדיאל 1982.

==תארים==
===קבוצתיים===
;יוסטון דינמו
* אליפות MLS מזרח: 
* הדרבי של טקסס: 

===אישיים===
* מלך השערים בליגת העל ההונדורסית: (אפרטורה)

==קישורים חיצוניים==

קטגוריה:כדורגלנים הונדורסים
קטגוריה:חלוצי כדורגל הונדורסים
קטגוריה:כדורגלני בלחטוב
קטגוריה:כדורגלני ברמינגהאם סיטי
קטגוריה:כדורגלני ואסלוי
קטגוריה:כדורגלני אטלס
קטגוריה:כדורגלני וריה
קטגוריה:כדורגלני גוויג'ואו ז'יצ'נג
קטגוריה:כדורגלני גזיאנטפספור
קטגוריה:כדורגלני אולימפיה
קטגוריה:כדורגלני נבחרת הונדורס
קטגוריה:כדורגלני גביע הזהב 2007
קטגוריה:כדורגלני גביע הזהב 2009
קטגוריה:כדורגלני גביע הזהב 2011
קטגוריה:כדורגלני מונדיאל 2014
קטגוריה:ילידי 1982
מיקו אלבורנוס

מיקו מרטין אלבורנוס אינולה (בספרדית: Miiko Martín Albornoz Inola, נולד ב-30 בנובמבר 1990) הוא כדורגלן צ'יליאני-שוודי ממוצא פיני המשחק בוויילה.

==קריירת מועדונים==
אלבורנוס נולד בסטוקהולם בירת שוודיה לאב צ'יליאני ולאם פינית. אלבורנוס התחיל את הקריירה שלו בגיל 4 בקבוצת הילדים של ברומאפויקארנה, הוא עבר בכל קבוצות הנוער עד שעלה לקבוצה הבוגרת. בעונת עלה עם המועדון לליגת העל השוודית. ב-14 באוגוסט 2011 אלבורנוס חתם על חוזה לארבע שנים במאלמה. הוא ערך את הופעת הבכורה שלו במשחק ראווה נגד מילאן. ב-20 באוגוסט 2011 ערך את הופעת הבכורה שלו בליגה נגד גאיס. בעונתו הראשונה אלבורנוס שיחק 6 משחקים והיה שותף לעלייה של המועדון לשלב הבתים של הליגה האירופית. בעונת , עבר לשחק כמגן ימני. ב-2 ביולי 2012, זכה בתואר איש המשחק במשחק נגד סולנה. ב-27 באוגוסט 2012 הבקיע אלבורנוס את השער הראשון שלו במועדון נגד GIF סונדסבאל.

ב-20 ביוני 2014 חתם אלבורנוס בהנובר 96 הגרמנית.

ב-6 במרץ 2021 חתם אלבורנוס בקולו-קולו הצ'יליאנית.

==קריירה בינלאומית==
בין השנים - , אלבורנוס שיחק בכל נבחרות הנוער של . בחודש דצמבר , אלבורנוס הצהיר לתקשורת הצ'יליאנית על כוונתו לשחק עבור נבחרת צ'ילה. ב-22 בינואר 2014 הוא ערך את הופעת הבכורה שלו במדי הנבחרת בניצחון 0–4 במשחק ידידות נגד ואף הבקיע את שער הבכורה שלו בנבחרת. ב-13 במאי 2014, אלבורנוס נכלל בסגל המורכב של הנבחרת לקראת מונדיאל 2014.

==סטטיסטיקה==
===מועדונים===
נכון ל-1 ביוני 2019
{| class="wikitable" style="text-align:center;"
|-
!rowspan="2"|מועדון
!rowspan="2"|עונה
!colspan="2"|ליגה
!colspan="2"|גביע
!colspan="2"|יבשתי
!colspan="2"|סה"כ
|-
!משחקים!!שערים!!משחקים!!שערים!!משחקים!!שערים!!משחקים!!שערים
|-
|rowspan="6"|ברומאפויקארנה
|
|0||0||colspan="2"|—||colspan="2"|—||0||0
|-
|
|16||6||colspan="2"|—||colspan="2"|—||16||6
|-
|
|29||1||colspan="2"|—||colspan="2"|—||29||1
|-
|
|18||0||0||0||colspan="2"|—||18||0
|-
|
|19||2||3||0||colspan="2"|—||22||2
|-
!סה"כ
!82!!9!!3!!0!!colspan="2"|—!!85!!9
|-
|rowspan="5"|מאלמה
|
|6||0||0||0||2||0||8||0
|-
|
|27||3||1||0||colspan="2"|—||28||3
|-
|
|26||1||0||0||6||1||32||2
|-
|
|9||0||5||0||0||0||14||0
|-
!סה"כ
!68!!4!!6!!0!!8!!1!!82!!5
|-
|rowspan="6"|הנובר 96
|
|28||0||1||0||colspan="2"|—||29||0
|-
|
|23||0||2||0||colspan="2"|—||25||0
|-
|
|27||0||0||0||colspan="2"|—||27||0
|-
|
|10||0||1||0||colspan="2"|—||11||0
|-
|
|22||1||1||0||colspan="2"|—||23||1
|-
!סה"כ
!110!!1!!5!!0!!0!!0!!115!!1
|-
!colspan="2"|סה"כ בקריירה
!260!!14!!14!!0!!8!!1!!282!!15
|}

===בנבחרת===
נכון ל-14 באוגוסט 2019
{| class="wikitable" style="text-align:center;"
|-
!נבחרת לאומית!!שנה!!משחקים!!שערים
|-
|rowspan="3"|
|2014||4||1
|-
|2015||4||0
|-
|2018||5||1
|-
!colspan=2|סה"כ!!13!!2
|}

==תארים==
מאלמה
*אליפות שוודיה: 
*הגביע השוודי: 

==קישורים חיצוניים==

קטגוריה:כדורגלנים שוודים
קטגוריה:כדורגלנים צ'יליאנים
קטגוריה:קשרי כדורגל שוודים
קטגוריה:מגני כדורגל צ'יליאנים
קטגוריה:קשרי כדורגל צ'יליאנים
קטגוריה:סטוקהולם: כדורגלנים
קטגוריה:כדורגלני ברומאפויקארנה
קטגוריה:כדורגלני מאלמה
קטגוריה:כדורגלני הנובר 96
קטגוריה:כדורגלני קולו-קולו
קטגוריה:כדורגלני ויילה בולקלוב
קטגוריה:כדורגלני נבחרת צ'ילה
קטגוריה:כדורגלני מונדיאל 2014
קטגוריה:כדורגלני קופה אמריקה 2015
קטגוריה:ספורטאים שוודים בגרמניה
קטגוריה:ספורטאים זרים בדנמרק
קטגוריה:ספורטאים צ'יליאנים בגרמניה
קטגוריה:צ'יליאנים שנולדו ב-1990
קטגוריה:שוודים שנולדו ב-1990
אלמסהורן

אלמסהורן (בגרמנית: Elmshorn) היא עיר במחוז פינברג שבמדינת שלזוויג-הולשטיין שבגרמניה. העיר שוכנת במרחק 32 ק"מ מצפון להמבורג על גדות הנהר הקטן קריקאו (Krückau), קרוב לנהר האלבה. זוהי העיר השישית בגודלה במדינת שלזוויג-הולשטיין. מרכז העיר ואזור הקניות שלה קרוי בפי המקומיים בוטמרקט (Buttermarkt) למרות ששמו הרשמי הוא כיכר קרל מרקס. באזור שסובב את העיר מצויות חוות קטנות לגידול פרות לחלב וסוסים. עיקר התעשייה בעיר מבוססת על מפעלי ייצור מזון, בעיקר עיבוד בשר, ייצור נקניקים, מרגרינה ודגנים.

==ערים תאומות==
* 
* 
* 
* 

==קישורים חיצוניים==

* 

==הערות שוליים==

קטגוריה:שלזוויג-הולשטיין: ערים
כנסיית הבלסי

כנסיית הבלסי (דנית: Hvalsø Kirke; מילולית: "אי הלוויתן") הייתה כנסייה קתולית שהוקמה על ידי המתיישבים הוויקינגים בגרינלנד במהלך המאה ה-12. לא ידוע כמה זמן עמדה הכנסייה על תילה, אך בראשית המאה ה-15, היא עדיין הייתה פעילה. שרידי הכנסייה נמצאים בחורבות הכפר הבלסי, גרינלנד, סמוך לקצה הדרומי ביותר של האי, כמה קילומטרים צפונית לקאקורטוק, היישוב הגדול ביותר בדרום גרינלנד.

מראה שרידי הכנסייה היום

התיעוד האחרון המזכיר את הכנסייה הוא מ-16 בספטמבר 1408, אז נערכה במקום חתונה. לאחר מכן, אבד הקשר, הרופף במילא, עם הקהילה הנוצרית בגרינלנד (מכתב של האפיפיור ניקולאוס החמישי משנת 1448, מראה כי הוא אפילו לא ידע היכן ממוקמת גרינלנד, ורק צוין בו שהיא ממוקמת בקצה המרוחק ביותר של הארץ). למרות אובדן הקשר, מניחים כי הקהילה המקומית התקיימה לפחות עד שנות ה-50 של המאה ה-15.

== שרידי המבנה ==
315 שנים לאחר התיעוד האחרון של הקהילה הגרינלנדית, בשנת 1723, היה האנס אגדה (Hans Egede) האירופאי הראשון שחזר לאי. הוא מצא את שרידי הכנסייה, וערך באתר חפירה ארכאולוגית בסיסית, אך לא יותר מכך. בהסתמך על תיאוריו של אגדה, שרידי הכנסייה בעת שהוא מצא אותם, דומים מאוד למה שנותר על תילו עד היום.
חשיבותה הרב של הכנסייה הנידחת, הוא בכך ששרידיה מהווים את הבניין הנורדי השמור ביותר מן התקופה הוויקינגית. השימוש באבן גזית לקירות הכנסייה, הוא שאיפשר את שימורה לאורך זמן כה רב. כל שאר המבנים האיסלנדיים מתקופה זו לא שרדו, משום שהם נבנו מעץ או מעשבים.

האבנים (חלקן בעלות משקל של 4 ואף 5 טונות) הונחו בקפידה ובהתאמה אחת על השנייה, והיה שימוש גם במלט בתהליך הבנייה. עם זאת, לא ברור אם השימוש היה רק לקירות החיצוניים, או גם בין האבנים עצמן. המלט הוכן על ידי ריסוק של צדפים, וההערכה היא שבראשיתה, הכנסייה הייתה צבועה לבן. פירוש שמו של קואקורטוק, היישוב הסמוך, הוא "המקום הלבן", ויש שקושרים בין שם היישוב לכנסייה.

אורכם של קירות הכנסייה לאורך הם 16 מטרים, ורוחבם 8 מטרים. עובי הקירות הוא 1.5 מטרים. צורת החלונות בכנסייה אינו דומה למבנים איסלנדים אחרים, אך כן למבנים שהיו בבריטניה באותה עת, וכנראה הושפעו מהם. גובה התקרה (שלא שרדה) היה בין 5 ל-6 מטרים. הגג ככל הנראה היה בנוי עץ, ומכוסה עשב, מה שיכול להסביר מדוע לא שרד.

== שימור ==
הממשל בגרינלנד (שטכנית, שייך לדנמרק) פנה לאונסק"ו בבקשה להכיר בשרידי הכנסייה כאתר מורשת עולמית. שרידי הכנסייה שולבו באתר המורשת העולמית קויאטה שהוכרז ב-2017.

== לקריאה נוספת ==
<div class="mw-content-ltr">
*Joel Berglund, Hvalsø: kirkeplads og stormandsgård, Kommune de Qaqortoq, 1982.
</div>
<div class="mw-content-ltr">
*Margaret Small, "From Jellied Seas to Open Waterways: Redefining the Northern Limit of the Knowable World," Renaissance Studies 21 (2007) pp. 315 - 339.
</div>

== קישורים חיצוניים ==

* [https://web.archive.org/web/20140726121207/http://www.panoramio.com/photo/1862873 תמונות נוספות של הכנסייה] באתר פנורמיו.

קטגוריה:גרינלנד: כנסיות
חאבייר אקינו

חאבייר איגנסיו אקינו קארמונה (בספרדית: Javier Ignacio Aquino Carmona; נולד ב-11 בפברואר 1990) הוא כדורגלן מקסיקני המשחק בטיגרס בעמדת הקשר ימני.

==ביוגרפיה==
אקינו התחיל את הקריירה שלו בקבוצת הנוער של קרוס אסול. כשסיים את גיל הנוער שיחק תחילה בקבוצת המילואים של המועדון, ולאחר שהצטיין בה עלה לקבוצה הבוגרת. ב-23 ביולי 2010 הוא ערך את הופעת הבכורה שלו בליגה בניצחון 0–3 נגד אסטודיאנטס טקוס. ב-24 באוקטובר 2010 בתיקו 1-1 נגד מונרקס מורליה. ב-28 בינואר 2013 עבר אקינו לויאריאל. הוא ערך את הופעת הבכורה שלו בתיקו 1-1 נגד הרקולס. אקינו היה שותף לחזרה של המועדון ללה ליגה אחרי היעדרות של שנה אחת. ב-25 באוגוסט 2014 הושאל לראיו ואיקאנו.

בשנת זומן אקינו לסגל הנבחרת לקראת המשחקים הפאן-אמריקאיים וזכה עימה במדליית הזהב. ב-4 ביולי 2011 הוא ערך את הופעת הבכורה שלו בנבחרת הבוגרת בהפסד 1–2 נגד במסגרת שלב הבתים של הקופה אמריקה 2011. בקיץ השתתף עם הנבחרת באולימפיאדת לונדון (2012). ב-4 באוגוסט 2012 הבקיע את שער הבכורה שלו בנבחרת האולימפית בניצחון 2–4 נגד .

==קריירת מועדונים==

*[http://int.soccerway.com/players/javier-aquino-carmona/43657/ פרופיל השחקן] באתר soccerway

==קישורים חיצוניים==

קטגוריה:כדורגלנים מקסיקנים
קטגוריה:קשרי כדורגל מקסיקנים
קטגוריה:כדורגלני קרוס אסול
קטגוריה:כדורגלני ויאריאל
קטגוריה:כדורגלני ראיו ואיקאנו
קטגוריה:כדורגלני טיגרס
קטגוריה:כדורגלני נבחרת מקסיקו
קטגוריה:אלופים אולימפיים מקסיקנים: כדורגל
קטגוריה:כדורגלני קופה אמריקה 2011
קטגוריה:כדורגלנים באולימפיאדת לונדון (2012)
קטגוריה:כדורגלני גביע הקונפדרציות 2013
קטגוריה:כדורגלני מונדיאל 2014
קטגוריה:כדורגלני קופה אמריקה 2015
קטגוריה:כדורגלני קופה אמריקה 2016
קטגוריה:כדורגלני גביע הקונפדרציות 2017
קטגוריה:כדורגלני מונדיאל 2018
קטגוריה:מקסיקנים שנולדו ב-1990
פבריס אולינגה

פבריס אולינגה אסונו (בצרפתית: Fabrice Olinga Essono; נולד ב-12 במאי 1996) הוא כדורגלן קמרוני המשחק בעמדת החלוץ בקבוצת בוטושאן מליגת העל הרומנית בכדורגל.<ref></ref>

==קריירה==
אולינגה התחיל את הקריירה שלו באקדמיה לכדורגל של סמואל אטו. בשנת הצטרף למחלקת הנוער של מיורקה,<ref></ref> וכעבור שנתיים הצטרף למחלקת הנוער של מאלגה. בעונת ערך את הופעת הבכורה שלו בקבוצה הבוגרת נגד סלטה ויגו והבקיע את השער היחיד במשחק שהפך אותו לשחקן הצעיר ביותר שכובש בלה ליגה כאשר הוא רק בן 16 ו-98 ימים. ב-20 בינואר 2014 הושאל לזולטה ורכם עד לסיום העונה, ועם אופציה לרכוש את כרטיס השחקן שלו בסיום העונה.

ב-2 באוקטובר 2012, זומן אולינגה לראשונה לסגל נבחרת קמרון. עשרה ימים לאחר מכן הוא ערך את הופעת הבכורה שלו בה גם הבקיע את שער הבכורה שלו בניצחון 2–1 נגד במסגרת מוקדמות גביע אפריקה לאומות 2013. אולינגה נכלל בסגל הנבחרת לקראת מונדיאל 2014 והיה השחקן הצעיר ביותר שהשתתף בטורניר, אולם הודח עם נבחרתו כבר בשלב הבתים.

==קישורים חיצוניים==

* [https://web.archive.org/web/20140728203450/http://www.malagacf.com/en/at-malagueno/squad/fabrice/2/21092 פרופיל השחקן] באתר מאלגה

==הערות שוליים==

קטגוריה:כדורגלנים קמרונים
קטגוריה:חלוצי כדורגל קמרונים
קטגוריה:דואלה: כדורגלנים
קטגוריה:כדורגלני מאלגה
קטגוריה:כדורגלני זולטה ורכם
קטגוריה:כדורגלני אפולון לימסול
קטגוריה:כדורגלני פארול קונסטנצה
קטגוריה:כדורגלני מוסקרון
קטגוריה:כדורגלני ריו אבה
קטגוריה:כדורגלני בוטושאן
קטגוריה:כדורגלני נבחרת קמרון
קטגוריה:כדורגלני מונדיאל 2014
קטגוריה:קמרונים שנולדו ב-1996
מנהרת הברחה

מנהרת הברחה היא מעבר תת-קרקעי מעשה ידי אדם המשמש לתנועה סמויה של סחורות ובני אדם באופן העוקף את הגורם המפקח או השולט באחד או בשני צידי המנהרה.

== אוקראינה - סלובקיה ==
ב-2012 נמצאה מנהרת הברחה בין אוקראינה לסלובקיה. אורך המנהרה היה כ-700 מטר, ובתוכה הותקנה מעין רכבת ששימשה כאמצעי תחבורה בתוך המנהרה. מעריכים כי במנהרה הועברו כ-2.5 מיליון סיגריות מאוקראינה לסלובקיה, למטרות השתמטות ממס באיחוד האירופי.

== בוסניה ==
מנהרת סרייבו
מנהרת סרייבו פעלה מ-1993 עד 1995 לעקיפת המצור על סרייבו, בזמן מלחמת בוסניה. המנהרה נבנתה על ידי הצבא הבוסני במטרה לקשר את העיר סרייבו (שכותרה על ידי כוחות סרבים) עם נמל התעופה סרייבו, אזור שנשלט על ידי האו"ם. המנהרה שאורכה היה 800 מטר וגובהה 1.5 מטר, שימשה להעברת מזון, ציוד מלחמה, וסיוע הומניטרי וחילוץ אנשים מהעיר. הבית שממנו יצאה המנהרה הפך, לאחר המלחמה, למוזיאון המנציח את פעילות המנהרה.

== ארצות הברית ==
בתחילת המאה ה-19 נבנו בניו אינגלנד ומסצ'וסטס מנהרות ששימשו להתחמק ממס שהוטל בכהונתו של תומאס ג'פרסון, ובהמשך שימשו גם להברחת עבדים לחופשי.

מאמצע שנות התשעים ובמשך כ-20 שנה התגלו בגבול ארצות הברית–מקסיקו כ-200 מנהרות שדרכן הוברחו כלי נשק, סמים ואנשים ומתוכן רק בין השנים 2008 ו-2013 נחשפו בגבול הקליפורני של ארצות הברית עם מקסיקו כ-75 מנהרות הברחה. במספר מקרים המנהרות כללו קירות בטון, חשמל ותאורה, משאבות לניקוז מים, אמצעי אוורור ומיזוג, מסילת רכבת, ואמצעי תקשורת.

ב-2005 נחפרה מנהרת הברחה בין חממה הצמודה לגבול הקנדי עם ארצות הברית, לבין מרתף של בית בעיר לינדן שבמדינת וושינגטון. הדבר נודע למשמר הגבול של ארצות הברית ושל קנדה, ובחודש יוני באותה השנה, לאחר שחבילת המריחואנה הראשונה הועברה במנהרה, פשטו כוחות על המנהרה כוחות והביאו למעצרם של מספר אנשים.

ב-2020 התגלתה מנהרת הברחה בין טיחואנה (מקסיקו) לבין סן דייגו (קליפורניה, ארצות הברית) באורך של כ-1.3 ק"מ. מנהרה זו נחשבת למנהרת ההברחה הארוכה בהיסטוריה.

== רצועת עזה ==

מנהרות ההברחה של רצועת עזה הן מנהרות החפורות מתחת למחסום ההפרדה בין רצועת עזה למצרים, ומשמשות, מאז שנות ה-80 של המאה ה-20, את ארגוני טרור פלסטיני, סוחרים (כולל סיטונאים מרכזיים) וכנופיות להברחת אמצעי לחימה וסחורות ממצרים לרצועת עזה, ולהברחת אנשים בשני הכיוונים.

== וייטנאם ==
אחת ממנהרות קוצ'י בו[[וייטנאם]]
במהלך מלחמת וייטנאם חפרו הווייטקונג מערכת מנהרות תחת הפרבר קוצ'י של הו צ'י מין סיטי. המנהרות שימשו את הווייטקונג במהלך המלחמה נגד האמריקאים. הוויטקונג הקימו במנהרות חדרי פיקוד ושליטה, והשתמשו בהן כאמצעי תקשורת. מבחינת לחימה הוויטקונג השתמשו במנהרות כדי להפתיע את האמריקאים במארבים ואז חזרו למנהרות והשתמשו בהן כמסתור.

האמריקאים ניסו מספר טכנולוגיות בפעילותם נגד המנהרות, וביניהם חיישנים על-גבי בעלי חיים, שימוש בלהביורים בשילוב חומרי נפץ, והקמת יחידת "עכברי המנהרות" שאנשיה פעלו בתוך המנהרות. הפתרון שנחשב אפקטיבי בסופו של דבר היה שימוש ב-B52 להפצצה כבדה של השטח שבו המנהרות.

== ראו גם ==
* מנהרות לחימה ברצועת עזה

== קישורים חיצוניים ==

== הערות שוליים ==

*
קטגוריה:פשעים כלכליים
קטגוריה:הברחה
קטגוריה:גבול ארצות הברית – מקסיקו
קטגוריה:גבול ארצות הברית – קנדה
פרא סורי

פרא סורי (שם מדעי: Equus hemionus hemippus) הוא תת-מין נכחד של פרא (Equus hemionus) שחי באזור סוריה, ארץ ישראל, ירדן, ערב הסעודית ועיראק. הוא נכחד בשנת 1927.

גובהו של הפרא הסורי עד לכתפו הוא כמטר אחד, והוא הקטן ביותר במשפחת הסוסיים שאינו מבוית. צבעו משתנה במהלך השנה — מחום בהיר וצבע זית בחודשי הקיץ ועד לצהוב-מדברי חיוור בחורף. כמו פראים אחרים, הוא ידוע כבעל חי הקשה לביות. יש המשווים אותו לת'ורוברד מבחינת יופי וכוח.

אירופאים ששהו במזרח התיכון במאות ה-15 וה-16 דיווחו שראו עדרים גדולים. מספרם צנח במאות ה-18 וה-19 כתוצאה מציד יתר, ונפגע עוד יותר כתוצאה ממלחמת העולם הראשונה. הפרא הסורי הידוע האחרון נורה ב-1927 בירדן, ובאותה שנה מת גם הפרא הסורי השבוי האחרון בגן החיות שנברון שבווינה.<gallery widths="250">
קובץ:Syrian wild ass.jpg|
</gallery>

==קישורים חיצוניים==

== הערות שוליים ==

קטגוריה:טקסונים שתוארו בידי איזידור ז'ופרואה סנט-אילר
קטגוריה:סוסיים
קטגוריה:ארץ ישראל: בעלי חיים שנכחדו
קטגוריה:יונקים שהוכחדו בידי האדם
קטגוריה:בעלי חיים שתוארו ב-1855
פינברג

פינברג (בגרמנית: Pinneberg) היא בירת מחוז פינברג שבמדינת שלזוויג-הולשטיין שבגרמניה. העיר שוכנת במרחק של 18 ק"מ מצפון-מערב להמבורג.

==היסטוריה==
בשנת 1200 לערך נבנתה לראשונה בפינברג מצודה, אך המקום שימש כבר במשך מאות שנים קודם לכן כמקום התכנסות של שבטים גרמאנים. ב-1370 נכבשה המצודה על ידי אדולף השמיני, רוזן שאוננבורג והולשטיין-פינברג. ב-1397 מוזכרת פינברג לראשונה במסמך רשמי כמקום מושבו של בית משפט.

ב-1472 נבנתה מצודה בסגנון הבנייה של הרנסאנס במקום המצודה הישנה. המצודה ניזוקה קשות בשנים 1627 ו-1657 ובשנת 1720 היא נחרבה סופית. בין השנים 1765-1767 נבנה הבניין הקרוי דרוסטי (Drostei). בניין זה הבנוי מלבנים הוא הדוגמה הטובה ביותר של אדריכלות הבארוק בכל המחוז.

לאחר התיישבותם של כמה נותני שירותים ובעלי מלאכה מסביב למצודה, התרחב היישוב בהדרגה. ב-1875 הוא קיבל זכויות מוניציפליות.

לאחר מלחמת העולם השנייה הוכפל מספר תושבי העיר עקב הגירה כפויה של גרמנים, בעיקר מפרוסיה המזרחית. בהמשך, בניגוד לערים אחרות בשלזוויג-הולשטיין, הצליחה פינברג לשמור על מספר יציב של תושבים.

==ערים תאומות==
* 

==קישורים חיצוניים==

* 

==הערות שוליים==

קטגוריה:שלזוויג-הולשטיין: ערים
מונוקלינה

המונוקלינה המכונה גרנדוויו-פנטום (Grandview-Phantom) ב[[גרנד קניון]]
תרשים של מונוקלינה 
מונוקלינה (מיוונית "חד-נטייתי") הוא קמט דמוי מדרגה בשכבות הסלע הבנוי מאזור של נטייה חדה בתוך רצף שכבות אופקיות או בעלות שיפוע מתון.

==היווצרות==
מצבים שבהם נוצרות מונוקלינות
מונוקלינות יכולות להיווצר בכמה דרכים שונות (ראו האיור משמאל):
*הידוק מעל העתק בלתי פעיל - כתוצאה מהבדלים בכושר ההידוק המופעל על מבנה תת-קרקעי, בייחוד העתק גדול בשולי אגן השקעה. משום שכושר ההידוק של המשקעים בתוך האגן גדול יותר והם נדחסים תחת משקל השכבות מעליהם, והשכבות מעליהם צונחות כלפי מטה.
*היפוך מבנים של העתק נורמלי – תהליך שמתרחש כאשר העתק נורמלי מתהפך ומתחיל לפעול כהעתק הפוך. בין שני השלבים הצטברו שכבות מעל ההעתק, כאשר מעל גוש הבסיס הצטברו משקעים רבים יותר. כתוצאה מהתהפכות ההעתק חל קימוט בשכבות העליונות ונוצר מבנה מונוקליני.
*התפשטות של העתק נורמלי – מתרחשת כאשר העתק נורמלי מתרחש בעומק מבלי להגיע לפני השטח. ההעתק גורם לשבירת השכבות בעומק ולקימוט של השכבות מעל קצה מישור ההעתק.
*התפשטות של העתק הפוך – בדומה להתפשטות של העתק נורמלי מתרחשת כאשר מתרחש העתק הפוך בעומק מבלי שהוא מגיע לפני השטח. ההעתק גורם לשבירת השכבות בעומק ולקימוט של השכבות מעל קצה מישור ההעתק.

==דוגמאות==
*בישראל - שלושת המכתשים הגדולים בנגב (מכתש רמון, המכתש הגדול והמכתש הקטן) נוצרו בשיאן של שלוש מונוקלינות: מחמל, חתירה וחצרה.
*בארצות הברית – קמט ווטרפוקט (Waterpocket Fold) בפארק הלאומי קפיטול ריף, והמונוקלינה המכונה גרנדוויו-פנטום (Grandview-Phantom) בגרנד קניון.
*באוסטרליה – המונוקלינה המכונה לפסטון (Lapstone) ברכס ההרים הכחולים

==ראו גם==
*קמר (אנטיקלינה)
*קער (סינקלינה)

==קישורים חיצוניים==

*[http://earth.wiki.huji.ac.il/index.php/%D7%9E%D7%95%D7%A0%D7%95%D7%A7%D7%9C%D7%99%D7%A0%D7%94 מונוקלינה] באתר האוניברסיטה העברית

==הערות שוליים==

קטגוריה:גאולוגיה מבנית
גוקון

גוֹקוּן (Gokkun; ביפנית: ゴックン) הוא מונח יפני המתאר אקט מיני, בעיקר בסרט פורנוגרפי, בו אישה או גבר שותים נוזל זרע של אדם אחד או יותר, לרוב מכלי קיבול כלשהו כגון כוס, מבחנה או קערה. ברוב המוחלט של אקטים מסוג זה משתתפים מספר גברים. יוצרי סרטים בז'אנר זה מתחרים זה בזה, ושיא מספר המשתתפים בסרט בז'אנר זה עומד על יותר מ-200 גברים ביפן ועל 140 בארצות הברית.

המונח "גוקון" מתייחס גם לבליעת הזרע לאחר קיום מין אוראלי או השתתפות בבוקקה.

המילה "גוקון" היא אונומטופיה לצליל הבליעה.

== קישורים חיצוניים ==

==הערות שוליים==

קטגוריה:יפן: תרבות
קטגוריה:מילים וביטויים ביפנית
קטגוריה:אקטים מיניים
קטגוריה:פורנוגרפיה
איצהו

איצהו (בגרמנית: Itzehoe, בגרמנית תחתית: Itzhoe) היא בירת מחוז שטיינבורג שבמדינת שלזוויג-הולשטיין שבגרמניה. העיר שוכנת על גדות נהר השטר (Stör), שהוא יובל של נהר האלבה, במרחק של 51 ק"מ מצפון-מערב להמבורג ו-24 ק"מ מצפון לגליקשטאדט (Glückstadt).

מבין הבניינים בעיר הראויים לציון ניתן למנות את כנסיית לורנס הקדוש מהמאה ה-12, את המנזר שנוסד ב-1256, בתי ספר רבים, בית חולים ומבנים נאים נוספים. איצהו היא מרכז מסחרי פעיל מאוד.

איצהו היא העיר העתיקה ביותר בהולשטיין. הגרעין שלה היה מבצר שנבנה ב-809 על ידי אגברט, אחד מהרוזנים של קרל הגדול, כנגד פלישות הדנים. הקהילה המקומית שגשגה סביב למצודה. ב-1201 נחרבה העיר, אך נבנתה מחדש ב-1224. לעיר החדשה הוענקו זכויות ב-1238 ולעיר הישנה ב-1303. במהלך מלחמת שלושים השנים נחרבה איצהו פעמיים על ידי השוודים ב-1644 וב-1657, אך היא נבנתה מחדש לאחר כל פעם. העיר הועברה לידי פרוסיה ב-1867 יחד עם כל הדוכסות של שלזוויג-הולשטיין.

בקרבת העיר מצוי המקום הנמוך ביותר בגרמניה שגובהו הוא 3.5 מטרים מתחת לפני הים.

== ערים תאומות ==
* 

== קישורים חיצוניים ==

* 

קטגוריה:שלזוויג-הולשטיין: ערים
אנדרו סאקס

אנדרו סאקס (נולד כ-Andreas Siegfried Sachs; 7 באפריל 1930 – 23 בנובמבר 2016) היה שחקן בריטי, יליד גרמניה. ידוע בתפקידו "מנואל" בסדרה המלון של פולטי, תפקיד שבגינו היה מועמד לפרס באפט"א.

== ביוגרפיה ==
סאקס נולד בשם אנדריאס זיגפריד סאקס לקטרינה, ספרנית, והנס אמיל, סוכן ביטוח בברלין, גרמניה. אביו היה יהודי יליד גרמניה ואמו הייתה קתולית ילידת אוסטריה. היו לו בנוסף אח ואחות גדולים ממנו.

אנדרו סאקס סיפר שכאשר הנאצים עלו לשלטון והחלו החוקים הנוקשים נגד יהודים, אביו התקשר לאמו והתחזה לאיש דת איטלקי. הוא הציע לה להיפרד מהבעל היהודי שלה ולקבל בתמורה חיים נוחים ושקטים. אמו של סאקס סירבה כמובן ואף פרצה בבכי. כך האב ידע שהיא אוהבת אותו לעולמים.

וכך בשנת 1938, זמן קצר לאחר אירועי ליל הבדולח, היגר עם משפחתו מגרמניה, בספינה שיצאה מנמל המבורג לנמל סאות'המפטון והם התיישבו בצפון לונדון, בריטניה.
הופיע לראשונה בהצגה בתיאטרון בשנת 1958.
בשנת 1960 נשא את מלודי לאנג (Melody Lang) ואימץ את שני בניה. לימים ,נולדה בת יחידה לבני הזוג. בניה של רעייתו ,שקודם לכן גדלו בצילו של אב אלים, אימצו את שם המשפחה של סאקס. 

דמותו של המלצר מנואל, אותה גילם בסדרה “המלון של פולטי “, הייתה מזוהה עימו עד יום מותו. הוא הופיע כמנואל גם זמן רב לאחר הפסקת צילומי הסדרה, בכל מיני אירועים ותוכניות אירוח טלוויזיוניות. 
מלודי רעייתו, הופיעה לצידו בפרק האחרון בסדרה "המלון של פולטי". בשנת 1998 דיבב בסדרת הילדים "חוות סוסי הפוני".
תפקידו המשמעותי האחרון היה בשנת 2012 בסרטו הראשון של דסטין הופמן כבמאי, "קוורטט".
סאקס התגורר רוב ימיו בשכונת קילברן, בצפון-מערב לונדון.

משנת 2012 אובחן סאקס כחולה בדמנציה וסקולרית. עקב מחלתו היה משותק ברגליו ומוגבל בדיבורו.
אנדרו סאקס נפטר בבית אבות סיעודי בלונדון.

==קישורים חיצוניים==

* 
* 

== הערות שוליים ==

קטגוריה:פליטי רדיפות הנאצים
קטגוריה:שחקני קולנוע וטלוויזיה בריטים
קטגוריה:בריטים שנולדו ב-1930
קטגוריה:בריטים שנפטרו ב-2016
טרור מדינתי

המונח טרור מדינתי (State Terrorism) מתייחס לפעולות שעשויות להיחשב לפעולות טרור שמבצעת מדינה כלשהי באופן ישיר, בהנחיה ממשלתית או ביוזמת מנגנוני הביטחון שלה, בין אם נגד אוכלוסייה אזרחית באותה ארץ או בארץ אחרת (למשל במקרים של ענישה קולקטיבית וגרימת הרג המוני). לעיתים משמש המונח גם לתיאור פעולות שמבצעות ממשלות נגד מנהיגים פוליטיים או גורמים צבאיים (למשל במקרים של התנקשויות).

הגדרה זו משמשת לרוב כחלק משיח ביקורתי על אופיין ותכליתן של פעולות צבאיות שמבצעות מדינות והמונח עשוי לחפוף בחלק מהמקרים את ההגדרות של פשע מלחמה או פשע נגד האנושות.

==ראו גם==
* לוחמה אסימטרית
* דגל כוזב
* האשמת מדינת ישראל במתן חסות לטרור

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
מדינתי
קטגוריה:רדיפות פוליטיות
רוזלינד

רוזלינד (באנגלית: Rosalind) הוא ירח של אורנוס. הירח נמצא קרוב לטבעת אפסילון של אורנוס, ונמצא בתהודה מסלולית של 3:5 עם הירח קורדיליה.

הירח נתגלה מתמונות שנלקחו על ידי וויאג'ר 2 ב-13 בינואר 1986, וקיבל את הכינוי הזמני S/1986 U4. הוא ידוע גם בתור UranusXIII.

כמו רוב ירחי אורנוס, שמו ניתן לו על שם דמות ממחזה של ויליאם שייקספיר. רוזלינד היא בתו של הדוכס הגולה במחזה כטוב בעיניכם.

==קישורים חיצוניים==

==הערות שוליים==

קטגוריה:ירחי אורנוס
אופוס המגזין למוזיקה קלאסית

אוֹפּוּס המגזין למוזיקה קלאסית היה עיתון שהתעדכן באופן רציף באינטרנט, ופרסם חדשות ומאמרים עבריים ומתורגמים הנוגעים למוזיקה קלאסית ולאופרה. הוא נוסד בזכות שיתוף פעולה בין מוזיקאים ישראלים ובינלאומיים נודעים.

בין הכותבים בו ניתן למנות את המנצח אליהו ענבל, המלחין אבנר דורמן, הפסנתרנים בוריס גילטבורג, יבגני קיסין, אסף זוהר ואריה ורדי, הכנרים שלמה מינץ, חגי שחם ואיתמר זורמן, ועוד.

המגזין הכיל מאמרים, טורי דעה וחדשות עדכניות מהנעשה בעולם המוזיקה הקלאסית. כמו כן, הוא ריכז מידע בלוח אירועים אודות קונצרטים, כיתות אמן, רסיטלים וכדומה.

המגזין שם לו למטרה להנגיש לקהל את דעותיהם של האמנים הבכירים בתחום המוזיקה הקלאסית, ולהציג באופן נהיר את האינפורמציה שרלוונטית לתחום המוזיקה הקלאסית. זאת על מנת לתרום להנאת המאזינים מהמוזיקה לה הם נחשפים ולחזק את מעמדו של התחום בקרב הקהל בישראל.

המגזין עוצב בשנת 2014 על ידי הטיפוגרפים אברהם קורנפלד ונדב ברקן.

==פסטיבל אופוס==
החלילן [[עמנואל פהו מתארח בפסטיבל אופוס 2016]]
פסטיבל אופוס היה פסטיבל קונצרטים אשר התקיים מדי שנה באולמות הקונצרטים שבמוזיאון תל אביב לאמנות והנרי קראון שבתיאטרון ירושלים, בדרך כלל במהלך חודש אפריל.

במסגרת הפסטיבל התארחו בקונצרטים מדי שנה, אמנים מהשורה הראשונה בתחומם, ביניהם: הכנרים גיא בראונשטיין, ואדים גלוזמן, קוליה בלאכר ושלמה מינץ, החלילן עמנואל פהו, נגן קרן היער ראדק באבורק, נשפני הפילהרמונית של ברלין, זמרת הסופרן לורה קלייקום ואחרים.

מרבית הקונצרטים שודרו בשידור חי בכאן קול המוזיקה. בנוסף לקונצרטים מקיימים חלק מהאמנים כיתות אמן בבית הספר למוזיקה ע"ש בוכמן-מהטה שבאוניברסיטת תל אביב. הפסטיבל החל את דרכו ביולי 2015 בשיתוף עם הקאמרטה הישראלית ירושלים.

הפסטיבל נערך והופק על ידי המגזין האינטרנטי "אופוס" ומנהלה המוזיקלי של הפסטיבל הוא המנצח אלכסנדר ברנשטיין.

==קישורים חיצוניים==
* אמיר מנדל, [http://tools.wmflabs.org/hewiki-tools/redirect.php?q=http://www.haaretz.co.il/1.1817242 המלצות קלאסיות: פסטיבל] [https://www.haaretz.co.il/gallery/music/classicalmusic/1.4034453 אופוס]. הקאמרטה עם נשפני הפילהרמונית של ברלין, באתר הארץ, 20 באפריל 2017
* יוסי שיפמן, [http://103fm.maariv.co.il/programs/media.aspx?ZrqvnVq=GMGDMD&c41t4nzVQ=FG קונצרט הפתיחה של פסטיבל 'אופוס' 2017], הפינה הקלאסית באתר מעריב, 21 באפריל 2017

קטגוריה:ישראל: כתבי עת
קטגוריה:ישראל: מוזיקה
קטגוריה:כתבי עת למוזיקה
קטגוריה:מוזיקה קלאסית
קטגוריה:מוזיקה קלאסית ישראלית
כחליל הרימון

כַּחְלִיל הָרִמּוֹן (שם מדעי: Deudorix livia) הוא פרפר יום המשתייך למשפחת הכחליליים. הוא מין ממוצא אפרוטרופי אשר חודר לאזור ארץ ישראל מדרום. כחלילי הרימון בולטים בצבעם החום-נחושתי ובמעופם המהיר. הם בעלי דו-פרצופיות או דו-צורתיות זוויגית. הזכרים בעלי צבע נחושתי בגוון מתכתי בוהק וכנפיהם מסתיימות בשוליים לבנים. הנקבות חומות. חלקן התחתון של הכנפיים בהיר בגוון קרמי ומעוטר במעין דגם שיישי. בקצה הכנף התחתון ישנם כתמים שחורים בולטים כמעין עיניים מדומות המסתיימות במחושים מדומים, זאת על מנת להשלות טורפים פוטנציאלים אשר ינסו לתפוס חלק זה של הפרפר - זה האחרון ינוס במהרה ויינצל, לא פעם תוך אובדן חלק מכנפו.

==אזור מחיה==
תפוצתו במרחב הטרופי והסובטרופי הכולל את אפריקה מצפון לקו המשווה (מצרים, סודאן), דרום חצי-האי ערב, סוריה, ארץ ישראל ולבנון. לעיתים חודר גם לאזור דרום איראן.
בישראל הפרפר נפוץ בכל הארץ בעיקר בקיץ, החל מחודש מאי. בערבה הוא נמצא בכל השנה. בשל התחממות האקלים נצפה באזורים שונים של ארץ ישראל גם בזמנים שבעבר לא נראה בהם. ניתן לראותו בעיקר סביב עצי השיטים - בעיקר שיטת המשוכות, ינבוט, ושיחי רימון.

כחליל הרימון Deudorix livia, צולם בירושלים

==שלבי התפתחות==
כחליל הרימון Deudorix livia, צולם בירושלים
*הביצה: הנקבה מטילה כמה ביצים על פירות השיטה, על הינבוט ועל פירות הרימון. הביצה חצי עגולה ופחוסה, בעלת דגם מרושת וצבעה צהבהב-ירקרק.
*הזחל: הזחל מתפתח בתוך הפרי וניזון מזרעיו. זחלי כחליל הרימון נחשבים מזיקים לחקלאות בשל הפגיעה בפירות הרימון.
*הגולם: בדומה לגלמי מיני כחליליים רבים גם גולם כחליל הרימון הוא מטיפוס גולם החגורה. הזחל יוצא מהפרי ומתגלם מחוץ לפרי על הענפים או על הקרקע.

== לקריאה נוספת ==
* דובי בנימיני, מדריך הפרפרים בישראל, כתר, 2002, מהדורה שישית 2010, עמ' 165-164.
* דובי בנימיני, גינת הפרפרים בישראל, כתר, 2009, עמ' 214.
* יצחק איזנשטיין, פרפרי ארץ ישראל, הוצאת המחבר, 2003, עמ' 217-219.
* "זחלים" הוצאת "טבע ישראלי", עורך: נועם קירשנבאום - מדריכי כיס לזחלים של הפרפרים הנפוצים בארץ ישראל.
* יצחק איזנשטיין, על צמחים ופרפרים בירושלים, הוצאת הספרים של הסתדרות המורים בישראל, עמ' 168
* יצחק איזנשטיין, על פרפרים וצמחים בארץ ישראל, הוצאת הספרים של משרד הביטחון, עמ' 115-117

==קישורים חיצוניים==

* [https://web.archive.org/web/20140911175705/http://www.boker.org.il/meida/negev/desert_biking/butterflies/text/cachlil_harimon.htm "כחליל הרימון" באתר "פרפרים במדבר"- שדה בוקר - מאת אביתר פיינגולד]
* [http://insectour.blogspot.co.il/2010/01/blog-post_02.html#axzz37tV6c88z "כחליל הרימון ושיטת המשוכות - עולם קטן בגדול -חרקים]
* [https://web.archive.org/web/20140410111258/http://www.gluecad.com/buttdb/hompage.asp?lng=hbr תצפיות פרפרים - אתר דיווח ומידע]

==הערות שוליים==

קטגוריה:כחליליים
קטגוריה:ארץ ישראל: פרפראים
קטגוריה:מזרח אפריקה: חרקים
קטגוריה:מערב אפריקה: חרקים
עלירזא חקיקי

עלירזא חקיקי (בפרסית: علیرضا حقیقی; נולד ב-2 במאי 1988) הוא כדרוגלן איראני המשחק בעמדת השוער בקבוצת נסג'י מאזנדרן ונבחרת איראן.

==קריירה==
חקיקי נולד בטהראן שבאיראן לאבא מנהל בנק ואמא מורה. הוא עלה לקבוצה הבוגרת של קבוצת נעוריו פרספוליס כבר בגיל 16. ערך את הופעת הבכורה בקבוצה ב-17 באוקטובר 2006 נגד סייפה ובמשחק זה הדף בעיטת עונשין של השחקן עלי דאי. בעונת 2007/2008 החל כשוער שלישי בקבוצה. במהלך עונת 2008/2009 הפך לשוער הראשון של הקבוצה עקב פציעותיהם של שני השוערים הראשונים של הקבוצה.

ב-11 בינואר 2012 חתם לארבע שנים ברובין קאזאן מהליגה הראשונה ברוסיה. לאחר כמה ימים ערך את הופעתו הבכורה במשחק ידידות, עם זאת הוא מעולם לא שיחק במשחק רשמי בקבוצה. 

ב-18 ביולי 2013 הושאל לחצי שנה לקבוצת נעוריו פרספוליס, בתקופה זו שיחק במשחקי גביע בלבד. בינואר 2014 לאחר שהסתיימה תקופת ההשאלה בפרספוליס, הושאל שוב והפעם לספורטינג קוביליה מהליגה הפורטוגזית השנייה, לאחר 14 הופעתו בקבוצה חזר לקאזאן.

ב-24 באוגוסט 2014 הושאל לקבוצת פנאפייל מליגת העל הפורטוגזית.

ב-2 בינואר חתם במאריטימו חוזה לשנתיים וחצי.

ב-13 במרץ 2017 חתם באסקילסטונה, העולה החדשה לליגת העל השוודית עד לסיום העונה.

===נבחרת איראן===
חקיקי זומן לנבחרת הבוגרת של איראן ב-2010. החל לשחק בטורניר אליפות פדרציית הכדורגל של מערב אסיה בה ערך את הופעתו הבכורה נגד בחריין בתיקו 0-0. 

חקיקי נכלל בסגל הנבחרת למונדיאל 2014 בו הודחה איראן בשלב הבתים. ב-16 ביוני 2014 עמד בשער הנבחרת נגד ניגריה במשחק שהסתיים בתוצאה 0-0. במשחק זה חקיקי הפך לשוער האיראני הראשון ששומר על רשת נקייה במשחק במסגרת המונדיאל. בנוסף שיחק גם בשני משחקיה הנותרים של הנבחרת במסגרת שלב הבתים. נגד שמר על רשת נקייה עד הדקה ה-91 בה נכנע לליאו מסי, במשחק שהסתיים בהפסד 1-0, ונגד בו הפסידה נבחרתו בתוצאה 3-1.

==תארים==
;פרספוליס 
* אליפות איראן: 2007/2008 
* גביע חאזפי: 2009/2010, 2010/2011 
;רובין קאזאן 
* הגביע הרוסי: 2011/2012 
* הסופר קאפ הרוסי: 2012

==קישורים חיצוניים==

קטגוריה:כדורגלנים איראנים
קטגוריה:שוערי כדורגל איראנים 
קטגוריה:טהראן: כדורגלנים
קטגוריה:כדורגלני פרספוליס
קטגוריה:כדורגלני רובין קאזאן
קטגוריה:כדורגלני פנאפייל
קטגוריה:כדורגלני מאריטימו
קטגוריה:כדורגלני סונדסוואל
קטגוריה:כדורגלני נבחרת איראן
קטגוריה:כדורגלני מונדיאל 2014
קטגוריה:כדורגלני גביע אסיה 2015
קטגוריה:ספורטאים זרים ברוסיה
קטגוריה:ספורטאים זרים בשוודיה
קטגוריה:איראנים שנולדו ב-1988
אוהד חמו

אוהד חמו (נולד ב-21 בספטמבר 1976) הוא עיתונאי ישראלי המשמש ככתב בשטחים לענייני פלסטינים. חתן פרס סוקולוב לתקשורת אלקטרונית לשנת 2021.

== ביוגרפיה ==
חמו נולד, גדל והתחנך בירושלים, בנם של חיים ואביבה. בנעוריו למד בתיכון ליד האוניברסיטה בירושלים במגמת מזרחנות. חמו הוא בוגר אוניברסיטת תל אביב במדעי המדינה וארכאולוגיה ומוסמך במזרחנות מהאוניברסיטה העברית.

את דרכו העיתונאית החל חמו בשנת 2003 כקשב בדסק הערבי של הערוץ הראשון וכאחד מעוזריו של עודד גרנות, הפרשן לענייני ערבים של הערוץ. כעבור שנה, מונה לכתב השטחים של הערוץ הראשון. את השידור הראשון שלו עשה מחוץ למוקטעה, בשעה שיאסר ערפאת עזב את רמאללה בדרכו לבית חולים בצרפת, שם לבסוף נקבע מותו. במהלך עבודתו בערוץ הראשון, סיקר את הנעשה ביהודה ושומרון, ואף נכנס באופן קבוע לרצועת עזה.

בשנת 2009 עבר חמו לשמש בתפקיד דומה בחדשות 10.

בשנת 2010 החל לעבוד ככתב לענייני שטחים בחברת החדשות, כשהוא ממלא את מקומם של סלימאן א-שאפעי ויורם בינור, שסיימו את עבודתם בערוץ זמן קצר קודם לכן.

במהלך השנים סיקר חמו בכתבותיו את הנעשה בעזה וביהודה ושומרון, ועקב אחר האינתיפאדה השנייה, עסקת שליט, מלחמת לבנון השנייה, מבצע עופרת יצוקה, מבצע עמוד ענן, מבצע צוק איתן ומבצע שומר החומות. כמו כן, הביא תיעודים נדירים של חמושים ומבוקשים פלסטינים מהפת"ח ומהחמאס במחנות הפליטים ובערים הפלסטיניות. בנוסף, נשלח לסקר אירועים חדשותיים בעולם. בין היתר, הצטרף בשנת 2015 למשט הסיוע "חירות" שיצא מכרתים לכיוון עזה, וכן תיעד את הנעשה בשכונת מולנבק בבריסל.

בסוף שנת 2015, החל בפרסום סדרת כתבות שהתמקדו בתנאים השוררים במחסומים בשטחים. בעקבות כתבות אלו, הוחלט להעביר 300 מיליון שקלים לשיפור המצב.

ב-2020 יצא לאור ספרו הראשון "פני השטח" בהוצאת "כתר".

לאחר מותה של עיתונאית אל-ג'זירה שירין אבו עאקלה, שנטען שנפגעה מאש צה"ל, ספג חמו איומים על חייו מצד פלסטינים ברשתות החברתיות השונות, בהן נכתב: "עין תחת עין, שן תחת שן. חכה למוות שלך".

חמו הוא חתן פרס סוקולוב לתקשורת אלקטרונית לשנת 2021, לצידה של יפעת גליק.

בנוסף לעיסוקו בחברת החדשות, חמו כתב באופן קבוע במגזין "בלייזר".

== חיים אישיים ==
חמו מתגורר בתל אביב, נשוי ואב לשלושה.

==קישורים חיצוניים==

* 
*
* 
* 
* 
* 
* 
* 
* חיים ביאור, [http://journalism.co.il/8135/ פני המציאות בצד הפלסטיני], באתר אגודת העיתונאים בתל אביב, 7 במרץ 2018

==הערות שוליים==

קטגוריה:עיתונאים ישראלים
קטגוריה:אנשי טלוויזיה ישראלים
קטגוריה:סגל חברת החדשות
קטגוריה:ערוץ עשר: שדרנים, שחקנים ומנחים
קטגוריה:הערוץ הראשון: שדרנים ומנחים
קטגוריה:פרשנים לענייני ערבים
קטגוריה:בוגרי תיכון בויאר
קטגוריה:בוגרי אוניברסיטת תל אביב
קטגוריה:בוגרי האוניברסיטה העברית בירושלים
קטגוריה:זוכי פרס סוקולוב
קטגוריה:ישראלים שנולדו ב-1976
גל ברגר

גל ברגר (נולד ב-15 בדצמבר 1980) הוא עיתונאי ישראלי ומנהל כאן ב'. ברגר עשה את רוב שנותיו בתקשורת ככתב לענייני פלסטינים ברשת ב' של קול ישראל ובהמשך בכאן.

==ביוגרפיה==
בין השנים 2003–2005 שימש ברגר ככתב באתר האינטרנט חדשות מחלקה ראשונה, ומשנת 2006 ועד 2017 ככתב לענייני פלסטינים ברשת ב' של קול ישראל.

בשנת 2009 זכה בפרס מנכ"ל רשות השידור, כשבנימוקי הפרס נכתב כי ברגר סיפק בשנות עבודתו בקול ישראל מידע חדשותי חשוב ומעניין למאזיני רשת ב', תרם רבות למערכת החדשות והוכיח יכולת וכישורים בתחומו.

ביולי 2014, במהלך סיקור מהומות בשכונת שועפאט בעקבות רצח מוחמד אבו ח'דיר, נתפס עם כתב ynet על ידי רעולי פנים תושבי השכונה באחת מסמטאותיה. השניים הופרדו ושוחררו לאחר בדיקה גופנית ותחקור, ומשהציגו תעודת עיתונאי שהונפקה על ידי הרשות הפלסטינית. ביולי 2016 הצטרף ברגר לתאגיד השידור הישראלי שהיה אז בשלבי הקמה.

במאי 2017 החל לשמש כראש התחום לענייני פלסטינים בתאגיד השידור הישראלי.

במאי 2022 מונה ברגר למנהל כאן רשת ב' במקומו של עומר בן-רובי.

==קישורים חיצוניים==

* [https://kasba67.wordpress.com הבלוג קסבה 67]

==הערות שוליים==

קטגוריה:עיתונאים ישראלים
קטגוריה:שדרני רדיו ישראלים
קטגוריה:סגל קול ישראל
קטגוריה:פרשנים לענייני ערבים
קטגוריה:זוכי הפרס להצטיינות עיתונאית ע"ש אילן רועה
קטגוריה:סגל תאגיד השידור הישראלי - כתבי כאן חדשות
קטגוריה:ישראלים שנולדו ב-1980